Mont a ra Kym da eured he c'hoar. Evel boaz er filmoù, un eured a zo ar mare dispar evit kaozeal en-dro eus kudennoù ur familh. Ha me lâr deoc'h ez eus a bep seurt e familh Kym ha Rachel…  Perzh dedennus ar film a zo ar fed e vefe heuliet an traoù dre sell Kym neuze, bet junkie hag o klas pareañ en un ospital. Poan spontus he deus o vezañ gant he familh  hag ordin e klask lakaat ar gaoz warni, war he c'hudennoù, e vefe aketus an holl dezhi. Hegasus-tre eo ha komprenus eo neuze e vefe kavet torr-penn gant he c'hoar! Tamm-ha-tamm e vo dizoloet a bep seurt traoù. Ur film diwar-benn psikologiezh ha darempredoù e diabarzh ur familh eo. N'eo ket graet fall, techet e vezer da brederiañ da c'houde. Kavet em eus e oa tapet mat prantad ar gouel, enaouus evel ma c'hall bezañ ur gouel e-lec'h ma n'on eus tamm plijadur ebet.